Foto: Carlos Barria/REUTERS AQSh prezidenti Donald Tramp Rossiya yetakchisi Vladimir Putin bilan tashkillashtiriladigan uchrashuv chog‘ida qurollanish poygasi masalasini muhokama qilishni rejalashtirmoqda. Bu haqda RIA «Novosti» xabar berdi. «Biz sayyoramizda yuz berayotgan voqea-hodisalar haqida gaplashamiz. Tinchlik (peace) haqida so‘z yuritamiz. Biz hattoki qurollarga sarflanayotgan millionlab dollarlarni tejab qolish haqida fikr almashishimiz mumkin... biz avval hech kim va hech qachon ko‘rmagan kuchni yaratmoqdamiz», - deya aytib o‘tgan Tramp. Avvalroq, Donald Tramp Rossiyaga nisbatan joriy etilgan sanksiyalarning bekor qilinishi uning xatti-harakatlariga bog‘liq ekanini aytgandi. Eslatib o‘tamiz, bundan avval Tramp Putin bilan Suriya bo‘yicha kelishuvga erishmoqchi ekani ma’lum qilingandi.